钦定古今图书集成/明伦汇编/氏族典/第275卷 > 王得仁
## 钦定古今图书集成/明伦汇编/氏族典/第275卷 > 王得仁

按《明外史王得仁传﹕》：“得仁，名仁，以字行，新建人。本谢
姓，父避仇外家，因冒王姓。得仁初为卫吏，以才荐，授
汀州府经历，廉能勤敏，上下爱之。秩满当迁，军民乞
留再任。居三年，推官缺，英宗从军民请，就令迁擢，数
辨冤狱，政绩益著。邓茂七党陈景政等攻城，得仁与
知府刘能击败之，擒景政等八十四人。兵事未解，忽”
遘疾卒，时正统十四年冬也。